ભારત અને અન્ય કોઇ પણ દેશમાં રાષ્ટ્રીય આવકનો અર્થ એક નાણાકીય વર્ષમાં ઉત્પાદિત તમામ વસ્તુઓ અને સેવાઓની કિંમત ( પ્રાપ્તિ ) હોય છે . કોઇ પણ દેશ માટે રાષ્ટ્રીય આવક જેટલી વધશે તેટલો જ તે દેશનો આર્થિક વિકાસ પણ આગળ વધી શકશે . રાષ્ટ્રીય આવકના આંકડાથી એટલું ચોક્કસ જાણી શકાય છે કે કોઇ પણ દેશનો વિકાસ કેટલી ઝડપથી આગળ વધી રહ્યો છે . માથા દીઠ આવક : માથા દીઠ આવક કે પ્રતિ વ્યક્તિ આવકનો અર્થ સીધે સીધો કોઇ પણ વ્યક્તિની વ્યક્તિગત આવક અંગે થાય છે . આ મારફતે કોઇ પણ દેશમાં પ્રતિ વ્યક્તિ આવક કેટલી છે તે જાણી શકાય છે . તેની મદદથી લોકોની રહેણી કરણી અને લોકોની વ્યક્તિગત આર્થિક સ્થિતિનો અંદાજ લગાવી શકાય છે . પ્રતિ વ્યક્તિ આવક કેટલી છે તે જાણવા માટે દેશની કુલ વસતી સંખ્યા ભાગ્યા કુલ આવક કરવાથી મળે છે . પ્રતિ વ્યક્તિ આવક એ એવો માપદંડ છે , જેની મદદથી જાણી શકાય છે કે કોઇ પણ ક્ષેત્રમાં વ્યક્તિની કમાણી કેટલી છે . આની મદદથી કોઇ પણ શહેર , વિસ્તાર , તથા દેશમાં રહેનારા લોકોની લાઇફસ્ટાઇલનો ખ્યાલ આવે છે .